王一博《人魚》女主誕生?將由黃磊18歲女兒飾演
2024年04月12日 16:01
東網電視
更多新聞短片
內地頂流小生王一博,將出演由電影《無名》導演程耳執導嘅《人魚》,不過就因女主角人選未定,早前亦一度傳出將由趙麗穎出演嘅傳聞,而隨着被證實係粉絲P圖嘅假消息後,日前又再傳出《人魚》女主角,將由內地演員黃磊及孫莉嘅女兒黃多多出演,雖然2人合作尚未被證實,但已喺內地社交網掀起討論熱潮。
事實上,星二代黃多多(本名:黃憶慈)曾同爸爸黃磊出演過《爸爸去哪兒》,並以懂心、貼心及好家教人設成功入屋,備受好評嘅佢亦被網友封為「國民女兒」,如今18歲嘅佢更係長得亭亭玉立,有着亮麗外形及苗條身材外,清新嘅文青氣質亦令佢喺眾多星二代成功搶Fo之餘,更曾出演台灣知名舞台劇賴聲川嘅舞台劇,精湛嘅演技亦令佢圈粉無數。可惜人紅自然是非多,身為星二代嘅佢早前亦多次因為化妝、穿耳及衣着風格飽受外界抨擊,甚至仲被傳出詆毀聲譽嘅不實謠言,令媽咪孫莉嬲到報警處理,即使有搵出造謠者,但最後一家人都係選擇唔追究:「一個小女孩受到這樣的傷害,我們和多多還是選擇了原諒對方並一直沒發聲。」